TV7 JERUUSALEMMA UUDISED
Meie tänased teemad -
On aeg tänada Netanyahut
Süüria tegevus levib piirialadele
Elu Gazas on aina talumatum
Juudi terrorist sai eluagse vanglakaristuse
Gennetsareti järve arheoloogiline leid
TV7 Jeruusalemma Uudistest - Shalom!
Arutz Sheva kirjutas Washington Post'i juhtkirjast,
mille väitel peavad diplomaatiliste meetmete pooldajad
Iraani tuumaprogrammi suhtes, tänama Iisraeli peaministrit
Benjamin Netanyahu.
Juhtkirja väitel aitas Netanyahu mullu septembris ÜROs peetud kõne
"punastest piirjoontest" Iraani tuumaprogrammi aeglustada.
Juhtkirja sõnul on viimatised Iraaniga peetud kõnelused
osutunud pettumusteks, kuid vähemalt pole hetkel kriisi
ning on aega oodata ja vaadata, kas Iraani positsioon maheneb.
Selle eest võivad diplomaatiliste meetmete pooldajad
tänada meest, keda nad on tihti pilganud või kritiseerinud -
Iisraeli peaministrit Benjamin Netanyahut.
Oma septembrikuises ÜRO kõnes hoidis Netanyahu käes pilti pommist,
kuhu ta joonistas punase joone.
Netanyahu kuulutas,
et Iisrael ei luba Iraanil koguda 20%-ni rikastatud uraani üle 90%,
millest piisab tuumapommi loomiseks.
Septembris arvati, et Iraan ületab punase joone umbes tänavu juunis.
Kuigi Iraan pilkas Netanyahu joonist, muutis valitsus rõhuasetuse
plaat-tüüpi tuumakütuse tootmisele ja on jäänud oma tegevuses
selgelt maha Iisraeli seatud ülempiirist,
kirjutas Washington Post.
Juhtkirja sõnul on Netanyahu punane joon
Iraani-ohule vaid osaline ja ajutine tõkestus.
Õppetund on kaheosaline.
Esiteks peab usutava sõjategevuse ähvardus
olema kõigi strateegiate osa, millega püütakse takistada Iraanil
tuumavõimekust saavutada.
Teiseks aitavad selged tähtajad võita aega ja ruumi diplomaatiale,
mida taotleb president Obama.
Juhtkiri lõppes sõnadega: Hr Obama, kes mullu lükkas julmalt tagasi
hr Netanyahu surveavalduse määrata USA piirjooned,
peaks ümber mõtlema.
Ynet News kirjutab Süüria presidenti Bashar al-Assadit toetavate vägede
ja mässuliste vahelistest võitlusest Liibanoni piiri lähedal.
Eelmisel reedel sattus üks IKJ üksus Põhja-Golanil
Süüria automaaditule alla.
Piirkonnas kuuldi plahvatusi, kuid purustustest ei teatatud.
Esialgses raportis järeldati,
et tegemist oli Süüriast lähtunud juhuslike kuulidega.
Iisraeli Kaitsejõud IKJ vastas tulele siiski Tamuzi raketiga.
IKJ teatas vahejuhtumist ÜRO regionaalsetele vägedele.
Viimase kuue kuu vältel on esinenud mitmeid
Süüriast Iisraeli lähtunud tulistamisi.
Kuigi enamikku juhtumeid peetakse juhuseks,
peab IKJ mõningaid neist tahtlikeks ja on vastu tulistanud.
Liibanoni piiri lähedal on Süüria valitsusväed võidelnud
armee hävitajate toel mässulistega strateegiliselt oluliste külade
kontrolli üle.
Süüria valitsusväed on rünnanud mässulisi
ka Jordaania piiri lähedal Daraa maakonnas,
kus opositsioon on viimasel ajal tasapisi edasi liikunud.
Israel Today teatel muutub elu Gazas üha talumatumaks.
Hamasi kampaania alistada sektor karmi sharia seaduse alla levib,
ilma et rahvusvaheline kogukond eriti asjasse sekkuks.
Nad nõuavad, et Iisrael loovutaks täieliku kontrolli piirkonna üle
sellistele rühmitustele.
Juba aastaid on Hamas murdnud karmide meetmetega Gazas
teatud sotsiaalset käitumist.
Viimatine meede on suunatud noormeeste vastu,
kelle juukselõikus häirib Hamasi.
Inimõigusorganisatsioonid ja vähemalt kaks noort palestiinlast
rääkisid The Associated Pressile, et paljud Gaza noormehed
on tänavalt kaasa haaratud ja juukselõikusele viidud.
Ka kitsaid või madala värvliga pükse kandvaid noormehi
on avalikult pekstud.
Ühe julge AP-ga rääkinud nooruki sõnul tahab ta vaid Gazast pääseda.
Hamas väljastas ka määruse, mille järgi tüdrukud ja poisid
ei või 9. eluaastast alates enam ühes klassis õppida.
Tüdrukud hakkavad käima koolides, kus neid naiselikumaks muudetakse.
Hamasi keeles tähendab see täielikku islamirüüsse riietumist
ja ühiskonnas alistatu rolli võtmist.
Lisaks keelustas Hamas vastu võtta kingitusi või toetust,
millega püütakse normaliseerida suhteid sionistliku okupatsiooniga,
kuna Hamas ei poolda rahu Iisraeliga.
Israel Today teatab messiaanlikke juute pommitanud
terroristi kohtuotsusest.
Iisraeli kohus mõistis Jack Teitelile kaks eluaegset vanglakaristust
kahe palestiina araablase mõrva ning messiaanliku juudi poisi
ja vasak-äärmuslasest professori mõrvakatse eest.
Teiteli sõnul ei kahetse ta ühtki oma kuritegu ja imestas,
miks pole teised tema eeskuju järginud.
Teitel jättis Samaarias asuvas Arieli linnas
mainitud messiaanliku juudipere kodutrepile maskeeritud pommi.
Poiss paranes imeliselt tänu palvele ja kümnetele operatsioonidele.
Arutz Sheva kirjutab Gennetsaretist leitud monumentaalsest ehitisest.
Merearheoloogid teatasid tohutust koonusekujulisest kivikuhilast,
mis on ehitatud suurtest basaldikamakatest ja -blokkidest
Gennetsareti järve põhjale.
Ehitis on kahtlemata inimjõul tehtud ja selle läbimõõt on ca 70 meetrit.
Suurimad basaltblokid on meetri-pikkused.
Arheoloogide sõnul on ehitis võinud kuuluda merenduse valdkonda
ja see võiski olla veealune ehitis.
Gennetsareti järve kallaste lähedal leidub regulaarsete vahemaade järel
kiviehitisi, mida on peetud iidseteks kalakasvandusteks.
Nende läbimõõt on olnud siiski maksimaalselt 4 meetrit,
ehk palju väiksem kui äsjaleitud ehitisel.
Ühe võimalusena ehitati need algselt rannale,
kui veetase oli praegusest madalam.
Raporti teatel esineb selliseid rajatisi mujalgi maailmas
ja vahel on need olnud matmispaikade tähiseks.
Uurijate sõnul osutab selliseks hankeks kasutatud töö
keerulisele, hästi-organiseeritud ühiskonnale.
Ehitist peetakse üle 4000 aasta vanaks.
Iisraelis tähistati eelmise pühapäeva õhtust esmaspäeva õhtuni
langenud sõdurite mälestuspäeva ja kohe seejärel algas
teisipäeva õhtuni kestnud Iisraeli 65. Iseseisvuspäeva pidu.
Need olid meie tänased uudised. Shalom ja kohtumiseni!
Tõlge: Monika Jaaguri